一隻出咗世冇幾耐嘅虎紋貓，同屋企人失散後俾偶然經過嘅洋平同埋媽媽帶返屋企，由動物醫院診斷出係隻兩三個月大嘅貓乸。鍾意牛奶同鬆餅；驚動物醫院、狗同埋車。試過搶洋平嘅鬆餅同埋玩具，係隻強勢又鍾意做惡作劇嘅貓仔，但如果留低佢一隻貓看門口又會因寂寞而眼濕濕。雖然唔鍾意屋企人一直纏住佢唔放，但完全唔理佢又會不甘寂寞而想引人注意。雖然唔識講人話，但獨白會用類似幼兒語噉口齒不清嘅方式表達。